Канаде су биле главни фронт у Рату из 1812. године, који се водио између Сједињених Држава и Уједињеног Краљевства. Мир је склопљен 1815. године, без територијалних промијена. Имиграција је настављена на вишем нивоу, процењујући на више од 960.000 досељеника у перидоу 1815—1850. Нова досељавања су укључивала избеглице које су бјежале од Велике глади у Ирској, као и гелске Шкоте расељене у Рашчишћавању висоравни. Заразне болести су однеле 25—33% живота Европљана, који су имигрирали у Канаду пре 1891. године.